Terence Young

Stewart Terence Herbert Young (20. kesäkuuta 1915 Shanghai, Kiina – 7. syyskuuta 1994 Cannes, Ranska) oli brittiläinen elokuvaohjaaja ja -käsikirjoittaja. Youngin ensimmäiset ohjaukset olivat lyhytelokuvia ja dokumentteja, mutta jo 1940-luvulla hän aloitti pitkien brittielokuvien ohjaamisen. Jayne Mansfieldin tähdittämä Liian kuumaa tavaraa (1960) oli Youngin ensimmäinen suurta näkyvyyttä saanut ohjaustyö. Youngin kansainväliseksi läpimurtoelokuvaksi muodostui ensimmäinen James Bond -filmatisointi Salainen agentti 007 ja tohtori No (1962), joka tehtiin pienellä budjetilla, mutta tuotti suuresti voittoa. Young sai ohjattavakseen myös jatko-osan Salainen agentti 007 Istanbulissa (1962), ja vielä Pallosalaman vuonna 1965. Vuonna 1967 Young ohjasi ensimmäisen suosituksi osoittautuneen ei-Bond-elokuvansa Yksin pimeässä (1967), joka toi naispääosassa esiintyneelle Audrey Hepburnille Golden Globe- ja Oscar- ehdokkuuden. Young ja Hepburn olivat tavanneet Hollannissa toisen maailmansodan aikaan, kun Hepburn työskenteli Youngin hoitajana tämän haavoituttua taistelussa. Nykyään elokuva nauttii klassikkosuosiota, mutta kulttisuosioon on pystynyt Youngin seuraava ohjaustyö Kylmä hiki (1970), jonka pääosassa nähtiin Charles Bronson. Young jatkoi yhteistyötä Bronsonin kanssa Verenpunainen aurinko -westernin parissa vuonna 1971. Mafian korppikotkat (1972, videotallenteena Cosa Nostran salaisuus) jäi heidän viimeiseksi yhteiseksi elokuvakseen. Youngin viimeistä kymmentä ohjaustyötä pidetään epäonnistuneina, ja hän lopetti uransa kuusi vuotta ennen kuolemaansa. ==Filmografiaa== Lähde: Elonet *Vaarallista kuutamoa (Dangerous Moonlight, 1941, käsikirjoitus) *Nälkävuoren kosto (Hungry Hill, 1946, käsikirjoitus yhdessä Daphne Du Maurier’n kanssa) *One Night with You (1948, ohjaus) *Woman Hater (1949, ohjaus) *Loistava Byron (The Bad Lord Byron, 1949, käsikirjoitus Anthony Thornen ja Peter Quennellin kanssa) *He olivat erottamattomat (They Were Not Divided, 1950, ohjaus) *Kotkien laakso (Valley of Eagles', 1951, käsikirjoitus ja ohjaus) *Punaiset paholaiset (The Red Beret, 1953, ohjaus) *Luostarin vanki (That Lady, 1955, ohjaus) *Myrsky yli Niilin (Storm over the Nile, 1955, ohjaus yhdessä Zoltan Kordan kanssa) *Safari (1956, ohjaus) *Tiikerin hyökkäys (Action of the Tiger, 1957, ohjaus) *Pako erämaassa (No Time to Die! 1957, käsikirjoitus yhdessä Richard Maibaumin kanssa, ohjaus) *Zarak (1957, ohjaus) *Serious Charge (1959, ohjaus) *Liian kuumaa tavaraa (Too Hot to Handle, 1959, ohjaus) *Un, deux, trois, quatre (1960, ohjaus) *Salainen agentti 007 ja tohtori No (Dr. No, 1962, ohjaus) *Salainen agentti 007 Istanbulissa (From Russia with Love, 1963, ohjaus) *Salaiset asiamiehet (Guerre secrète, 1965, ohjaus yhdessä Christian-Jaquen ja Carlo Lizzanin kanssa) *Pallosalama (Thunderball, 1965, ohjaus) *Moll Flandersin lemmenseikkailut (The Amorous Adventures of Moll Flanders, 1965, ohjaus) *OSS 117 Tokiossa (Atout coeur à Tokyo pour OSS 117, 1966, käsikirjoitus yhdessä Pierre Foucaud’n kanssa) *Yksin pimeässä (Wait Until Dark, 1967, ohjaus) *Unikko tietää kuolemaa tai Operaatio Opium (The Poppy Is Also a Flower, 1966, ohjaus) *Maailmansodan vaarallisin mies (Triple Cross, 1967, ohjaus) *Mayerling (1968, käsikirjoitus ja ohjaus) *Tappava säde (L’Arbre de Noël, 1969, ohjaus) *Kylmä hiki (De la part des copains, 1970, ohjaus) *Verenpunainen aurinko (Soleil rouge, 1971, ohjaus) *Mafian korppikotkat (Joe Valachi (I segreti di ”Cosa Nostra”), 1972, ohjaus) *Amatsoonit (Le Guerriere dal seno nudo, 1974, ohjaus) *Verinen joukko (The Klansman, 1974, ohjaus) *Operaatio Foxbat (FOXBAT, 1977, ohjaus) *Verenperintö (Bloodline, 1979, ohjaus) *Kaksoisagentti (The Jigsaw Man, 1983, ohjaus) *Juokse henkesi edestä (Run For Your Life, 1988, ohjaus) ==Lähteet== == Aiheesta muualla == * * Luokka:Brittiläiset elokuvaohjaajat Luokka:Yhdysvaltalaiset elokuvaohjaajat Luokka:Vuonna 1915 syntyneet Luokka:Vuonna 1994 kuolleet